חוק וסדר: מדור מיוחד

חוק וסדר: מדור מיוחד (באנגלית: Law & Order: Special Victims Unit, בתרגום חופשי לעברית: "חוק וסדר: היחידה לקורבנות מיוחדים", או בקיצור "SVU") היא סדרת דרמה משטרתית אמריקאית אשר זכתה בפרס אמי, שהופקה עבור הרשת האמריקנית NBC ועלתה לשידור ב-20 בספטמבר 1999.

זוהי סדרת בת של "חוק וסדר", וכמו סדרת האם שלה, הסדרה עוסקת הן בשלב חקירת המשטרה ואיסוף הראיות, והן בשלב הדיון בבית משפט. כאמור בשמה, הסדרה מתמקדת בחקירת פשעים שלהם קורבנות מיוחדים בעלי רגישות מיוחדת, כגון פשעי מין ופשעים כנגד ילדים.

לאורך השנים זכתה הסדרה להצלחה רבה והיא נחשבת לאחת מסדרות הטלוויזיה הפופולריות ביותר בארצות הברית ולמובילה באחוזי הצפייה מבין כל סדרות "חוק וסדר" האחרות. הסדרה זכתה בתואר "סדרת הדרמה הוותיקה ביותר בפריים טיים" ואחת הדמויות הראשיות, אוליביה בנסון אותה משחקת מארישקה הארגיטיי, נבחרה לדמות הטלוויזיונית האהובה ביותר.

הסדרה היא היחידה מבין סדרות "חוק וסדר" האחרות שצוות השחקנים בה כמעט ולא השתנה במהלך העונות הרבות ששודרו, ונכון לאוגוסט 2023, מרישקה הרגיטאיי ואייס טי (הבלש פין טוטואלה) הם השחקנים הכי ותיקים בה. לאחר העונה ה-12 פורסם כי הכוכב הראשי של הסדרה כריסטופר מלוני (הבלש אליוט סטייבלר) לא ישוב בעונה שלאחריה, עקב כשל במשא ומתן בנוגע לחוזה של השחקן. למרות זאת, בשנת 2021, מלוני חזר לגלם את דמותו של סטייבלר בסדרה חדשה בזיכיון "חוק וסדר": "חוק וסדר: פשע מאורגן".

חלק מדמויות הסדרה הופיעו בפרקי קרוסאובר עם סדרות "שיקגו" כגון "שיקגו PD" ו"שיקגו FIRE", גם הן מבית היוצר של וולף. חלק משחקני "מדור מיוחד" מופיעים בסדרה "חוק וסדר: פשע מאורגן".

בישראל שודרה הסדרה בערוץ הראשון, הולמרק, סטאר וורלד וכיום עדיין משודרת בכאן 11 ובאתר כאן, וכן במכאן 33 ו-yes stars Action ובשידורים חוזרים בערוץ HOT Zone. החל מחודש מרץ 2024, חלק מעונות הסדרה זמינות לצפייה בשירות הזרמת המדיה נטפליקס ישראל.

העונה ה-27 צפויה לעלות בארצות הברית ב-25 בספטמבר 2025.

 סקירת הסדרה 

 תקציר העלילה 
עלילת הסדרה מתמקדת בקבוצת בלשים מיחידת עילית של משטרת ניו-יורק בשם "יחידה לקורבנות מיוחדים", הנמצאת ברובע מנהטן ונוהגת לחקור עבירות מין שונות, התעללות בילדים ואלימות במשפחה. כל מקרה הוא שונה ומורכב. לאורך הסדרה מוצגת גם ההיסטוריה האישית המורכבת של הבלשים השונים על מנת להמחיש כיצד חייהם הפרטיים של השוטרים עשויים להשפיע על תהליך קבלת ההחלטות בעבודתם.

מבנה הפרקים בדרך כלל הוא זהה: עובר אורח מוצא את הקורבן ומתקשר למשטרה, משם מתחילה החקירה של המחלקה ולבסוף הפוקוס עובר מתחנת המשטרה לבית המשפט. ברוב הזמן אין קשר ישיר בין פרק לפרק ובכל פרק מוצגת חקירה אחרת. אך לעיתים, מוצגים פרקים עם אזכורים לאירועים שקרו בסדרה בעבר או פרקי המשך, לדוגמה, ניסיון ההתנקשות באלכסנדרה קאבוט, המחלה הנפשית של קת'לין סטייבלר או החקירה שהתנהלה נגד דריוס, בנו החורג של פין.

 שחקנים ודמויות 
 צוות השחקנים הנוכחי 
מרישקה הרגיטאי - קפטן אוליביה בנסון (1999 – / עונות 1–) – הדמות הכי וותיקה בסדרה. החלה בתפקיד בלשית ובעונה 21 קודמה לקפטן היחידה במקום גארלנד. נולדה כתוצאה מאונס שאמה עברה, דבר שדרבן אותה להצטרף למדור המיוחד. כיום היא אם יחידנית לבן שהיא אימצה. בעונה 8 גילתה שיש לה חצי-אח בשם סיימון (מייקל וסטון) מאותו האבא.
 אייס-טי - סגן אודפין 'פין' טוטואולה (2000 – / עונות 2–) – הדמות השנייה הכי וותיקה בסדרה. הגיע למדור המיוחד בתחילת העונה השנייה לאחר שעבר ממחלק הסמים. היה השותף של מאנץ'. יש לו בן הומוסקסואל בשם קן () וביניהם יחסי אהבה - שנאה. בנו החורג דריוס (לודאקריס), בנה של אשתו השנייה של פין הוא פושע שחמק מעונש על רצח. כיום מאורס לסמלת פיבי בייקר (ג'ניפר אספוזיטו) המשרתת במחלקה שקשורה לארגוני פשע שעוסקים בזנות.
פיטר סקנבינו - דומיניק 'סוני' קאריסי (2014 – / עונות 16–) – לשעבר בלש והחל מעונה 21 עוזר התובע המחוזי. נשוי לאמנדה רולינס, בלשית לשעבר במדור המיוחד. בפרק הראשון של עונה 25, נערכה טבילה לבנו, דומיניק קאריסי השלישי.
אוקטביו פיסאנו - הבלש ג'ו ואלסקו (2022 – / עונה 23–) – בלש שהצטרף למדור המיוחד לאחר פרישתה של קאט (ג'יימי גריי היידר). בתחילה היה שותפה של רולינס, לאחר מכן שותפתו הייתה גרייס מאנסי עד שעזבה.
קווין קיין - הבלש טרי ברונו (2023 – / עונה 24–) בלש שהצטרף למדור המיוחד בעונה ה-24. צורף ליחידה לאחר שסייע לקפטן אוליביה בנסון ולבלש פין טוטואולה למצוא אנס מסוכן.
איימי דונה קלי - קפטן רנה קורי (2024 – / עונה 25–) – קפטן שהצטרפה למדור המיוחד מהמחלקה לחקירות שוטרים לאחר שעזרה לקפטן אוליביה בנסון לפענח את מקרה האונס של בתו של מקגראת'.
ראיין באגל - נואה פורטר בנסון – בנה המאומץ של אוליביה. אומץ על ידי אוליביה לאחר שאימו, שהייתה פרוצה נרצחה על ידי אביו של נואה, הסרסור שלה.
קלי גידיש - בלשית אמנדה רולינס (2011–2022, 2025–הווה / עונות 13–24, 27, הופעות אורח בעונות 25–26) – הגיעה בתחילת עונה 13 והחליפה את אליוט סטייבלר. אם חד הורית לשתי בנות (ג'סי ובילי). כיום היא נשואה לדומיניק קאריסי. עזבה את המדור מיוחד במטרה ללמד באוניברסיטה. חזרה לפרקים האחרונים בעונה 24 בתפקיד אורח ומתגלה שהיא בהיריון. בפרק הראשון של עונה 25, נערכה טבילה לבנה, דומיניק קאריסי השלישי.
 שחקנים לשעבר בתוכנית 
כריסטופר מאלוני - בלש אליוט סטייבלר (1–12 / 1999–2011) – בעבר בלש במדור המיוחד, שותפה של אוליביה בנסון. נחשב לבלש אסרטיבי, קשוח וחכם, מתמודד עם בעיות עצבים שמשפיעות על החלטותיו - מה שהופך אותו בעיניי רבים לבלש שנוי במחלוקת. אליוט הוא קתולי ובחלק מהפרקים (במיוחד שזה נוגע לפשעים שנעשו בשם הדת), אמונותיו של אליוט עומדות במבחן. במהלך הסדרה בתו, קאת'לין (אליסון סיקו) מאובחנת עם הפרעה דו-קוטבית ומסתבכת עם החוק. בעקבות תקרית קשה בה נאלץ לירות בנערה חמושה, לא היה מסוגל להישאר בתפקיד והחליט לעזוב את המדור המיוחד. מספר שנים לאחר מכן חזר למשטרה, והצטרף לצוות למלחמה בפשע המאורגן (2020–הווה) בעקבות מותה של אשתו, קאת'י () שנרצחה באמצעות מטען חבלה ברכבה.
 - רופאה ופתולוגית מלינדה וורנר, (2000–2021 / עונות 2–23) הפתולוגית הקבועה שהיחידה נעזרה בשירותיה. בעלת רקע בשימוש בנשק ולמדה רפואה במימון צבא ארצות הברית כחלק מהגיוס שלה לצבא.
פיליפ וינצ'סטר - עוזר לתובע המחוזי פיטר סטון (2018–2019 / עונות 19–20)
 - מפקד תחנת המשטרה דונלד קרייגן (1999–2014/ עונות 1–15) – עבר מסדרת האם ממדור הרצח למדור המיוחד ולבסוף פרש לגמלאות. היה בעבר הקפטן של המחלקה. בעונות הראשונות התברר שאשתו, מארג' (אלן טובי) הייתה דיילת שנהרגה בהתרסקות של מטוס. קרייגן הוא אלכוהוליסט בגמילה ובמספר פרקים הוא מדבר על כך או מספר על פגישותיו באלכוהוליסטים אנונימיים.
ריצ'רד בלזר - בלש ראשי/ סמל ג'ון מאנץ' (1999–2013 / עונות 1–15) – הופיע בסדרה "רצח מאדום לשחור" כשוטר במחלק הרצח בבולטימור, משם עבר למדור המיוחד ולבסוף פרש לגמלאות. נחשב לבלש מתוחכם ואהוב, בעל ותק ארוך שנים. בדומה לשחקן שמגלם אותו, מאנצ' הוא חובב תיאוריות קונספירציה וברוב הפרקים שמערבים שחיטות ממשלתית, הוא נוהג להעיר הערות שקשורות לקונספירציות, אך שאר הצוות לא לוקח אותו ברצינות. מאנצ' הוא גרוש בפעם הרביעית. באחד הפרקים המאוחרים, התברר שהוא ובת זוגו החדשה חזרו לבולטימור לאחר פרישתו והוא פתח שם פאב. בפרק הראשון של עונה 25 מתגלה שמאנץ' נפטר (בדומה לשחקן שמגלם אותו).
בי. די. וונג - פסיכיאטר ג'ורג' הואנג (2002–2011 / עונות 3–12) – פסיכיאטר שעבד כסוכן ב-FBI ונותן ייעוץ פסיכולוגי למדור המיוחד. ג׳ורג׳ הוואנג הוא הומוסקסואל (בדומה לשחקן שמגלם אותו), אך פרטים אישיים לגביו נחשפים לעיתים רחוקות במהלך הסדרה.
דיאן ניל - עוזרת לתובע המחוזי קייסי נובאק (2003–2008, 2011–2012/ עונות 5–9, 12–13) – החליפה את אלכסנדרה קאבוט לאחר ניסיון הרצח של האחרונה. הוחלפה בגרילייק לאחר ששיקרה לבית המשפט והושעתה לזמן רב, אך לבסוף חזרה למדור המיוחד.
דני פינו - בלש ניק אמארו (2012–2015 / עונות 13–16) – פרש מהמשטרה בעקבות תקרית ירי. נרמז שבינו לבין אמנדה קיים מתח מיני. היה שותפה של אוליביה אחרי שאליוט עזב ונחשב לבלש חד ומסור.
כריסטין לאטי - עוזרת לתובע המחוזי סוניה פקסטון (2009 / עונה 11, הופעת אורח בעונה 12) – שימשה כתובעת של היחידה למשך מספר פרקים, אך מאחר שהגיעה שיכורה לבית המשפט, היא הושעתה ונכנסה למרכז גמילה. פקסטון נהגה לעקוץ את היחידה ולהתנגח בה, בעיקר עם אליוט סטייבלר. נרצחה בעונה 12.
מיקיילה מקמנוס - עוזרת לתובע המחוזי קים גרייליק (2008 / עונה 10) – החליפה את קייסי נובאק לאחר שהאחרונה שיקרה לבית המשפט והושעתה. הועברה לוושינגטון באמצע העונה העשירית.
 - בלש צ'סטר לייק (2007–2008 / עונה 9) – היה השותף של פין וכיום מרצה עונש מאסר לאחר רצח של פושע. לייק הוא מתאגרף חובב ומוצאו הוא מהשבט האינדיאני המוהיקן. בחלק מהפרקים, לייק מצהיר שאבותיו היו פועלי פלדה שבנו את הבניינים במנהטן. היה חבר ב - אגודה בה חבריה מנסים לפתור תיקי משטרה שלא פוענחו.
קוני נילסן - בלשית דני בק (2007 / מחליפה את בלשית אוליביה בנסון בכמה פרקים בעונה 8) – הייתה השותפה של הבלש סטייבלר בעונה 8 ועזבה לאחר שלא הצליחה להתמודד עם הקורבנות. בינה לבין אליוט שרר מתח מיני. טרם הופעתה, בעלה השוטר נרצח על ידי שני נערים שגנבו רכב. אליוט מסייע לה לסגור מעגל עם אחד הנערים (השני נרצח בכלא).
ג'יי קיי סימונס - פסיכיאטר אמיל סקודה (2000–2001 / עונות 1–2) – הופיע גם בסדרת האם וגם בכמה פרקים בעונה הראשונה במדור המיוחד.
 - בלשית מוניק ג'פריז (1999–2000 / עונה 1) – עזבה את היחידה בתחילת העונה השנייה מכיוון שבהערכה פסיכיאטרית שעברה נמצאה לא כשירה לעבודת שטח (בעקבות קיום יחסי מין עם חשוד) והחליטה לעבור יחידה. פין הוא המחליף שלה. הופיעה בפרק אורח בעונה השנייה כאשר עזרה ליחידה לאתר בת נעדרת של שוטר.
דין וינטרס - בלש בריאן קסידי (1999–2000 / עונה 1) – עזב בתחילת העונה הראשונה בעקבות קושי נפשי בתפקיד ועבר למחלק הסמים. הוא ואוליביה קיימו סטוץ, אך קסידי רצה לפתוח איתה במערכת יחסים ואוליביה סירבה, מה שגרם לאי נעימות ביניהם במהלך עבודתם. חזר לתפקיד אורח בחלק מהעונות המאוחרות, בהן מתברר שבילדותו, בריאן נאנס על ידי מאמן הבייסבול שלו.
 - רופאה ופתולוגית אליזבת רוג'רס (1999–2000 / עונה 1) – פתולוגית שהיחידה נעזרה בה בעונה הראשונה. לעיתים הופיעה גם בסדרות "חוק וסדר" נוספות באותו התפקיד.
סטפני מארץ' - עוזרת לתובע המחוזי אלכסנדרה קאבוט (2001–2003, 2009–2010, 2011, 2018 / עונות 2–5, 10–11, 13, 19–20) – הצטרפה למדור המיוחד בתחילת העונה השנייה מטעם ועדת "מוריס" (ועדה בה דנים על תפקודם של שוטרים ביחידה) ולאחר מכן הפכה לעוזרת לתובע המחוזי הקבועה ביחידה. עברה ניסיון התנקשות מכיוון שהסתבכה עם ראש ארגון פשע מסוכן, והוחלפה בקייסי נובאק. היא נאלצה לחיות תחת זהות בדויה ובהמשך (לאחר שהמתנקש נעצר) חזרה לשמש כעוזרת לתובע המחוזי. בשנת 2012 עזבה את תפקידה והחלה לעבוד בארגון שמסייע לנשים שנמצאות במערכת זוגית אלימה לברוח מבעלן המכה.
  - סמל מייק דודס (2016 / עונה 17) – החליף את הבלש ניק אמארו במדור במיוחד. בנו של ויליאם דודס, מפקד התחנה. נהרג בעונה 17.
 - בלשית קטריונה "קאט" טאמין (2019–2022 / עונות 21–23) – בלשית לשעבר במדור המיוחד. עזבה בגלל פציעת ירי.
 - עוזר לתובע המחוזי רפאל בארבה (2013–2018 / עונות 14–19, 21) – לשעבר עוזר התובע המחוזי. עזב את הסדרה לאחר שביצע בניגוד לחוק המתת חסד בילד שהוגדר כצמח.
 - מפקד התחנה כריסטיאן גארלנד (2021–2022 / 22–23) – המחליף הזמני של הפקד דודס וכעת משמש כמפכ"ל המשטרה.
פיטר גלאגר - מפקד התחנה ויליאם דודס (2015–2020 / 16–21) – המחליף של קפטן קרייגן בתור מפקד התחנה.
פרד דלטון תומפסון - התובע המחוזי ארתור בראנץ' (2002–2006 / 4–7) – התובע המחוזי במנהטן והאחראי על קייסי נובק. הוחלף בהמשך על ידי ג'ק מק'וי (סם ווטרסון).
ג'ודית לייט - השופטת אליזבת' דונלי (2002–2010 / עונה 3–12) – שופטת בבית המשפט במנהטן ולשעבר האחראית על עוזרי התובע המחוזי.
 - קפטן המחלקה לחקירות שוטרים אד טאקר (3–21 / 2002–2020) – היה אחראי על היחידה לחקירת שוטרים שסרחו והרבה להיתקל רבות במדור המיוחד, המכנים אותו "עכברוש" (מלשן). במהלך העונות המתקדמות, אד מנהל זוגיות עם אוליביה, אך לבסוף נפרד ממנה ומתאבד לאחר שאובחן אצלו גידול סרטני במוחו.
מולי ברנט - הבלשית גרייס מאנסי (2022 / עונה 24) – בלשית חדשה שהצטרפה למדור המיוחד. השותפה של ג'ו ואלסקו. עזבה את הסדרה בסוף העונה ועברה למחלק הסמים.
ג'ורדנה ספירו  - הסוכנת שאנה סייקס (2024 / עונה 25) – סוכנת FBI שמוקצה למדור המיוחד באופן זמני. אחותה נחטפה כשהן היו ילדות, ומספר שנים לאחר מכן, הוכרז שהיא נרצחה. היא הושאלה למדור המיוחד לאחר שעזרה במציאת מאדי פלין.
ג'וליאנה איידן מרטינז - קייט סילבה (2024 / עונה 26) – בלשית במדור המיוחד, בתו של סגן מפקד המשטרה בניו יורק.

 פרקים בולטים 
סדרה זו מוקדשת לעלילותיהן של חקירות קשות הקשורות לילדים ולמין וביניהן:
 אם שמתעללת בילדיה עד כדי הרעבה, נטישה ומוות.
 רצח נער ניגרי כקורבן פולחני לאחר שנמכר לעבדות.
 קורבן שאיבר מינו נכרת ברכבת התחתית מתגלה לאחר מותו כאנס סדרתי.
 נער בגיל העשרה שמנהל אתר המכיל פורנו ילדים.
 נערה שעברה אונס על ידי גבר שהכירה בחדר צ'אט וירטואלי.
 קבוצת פדופילים שמבריחים ילדים מדרום אמריקה לארצות הברית לצורכי מין.
 בעונה 21 העלילה התמקדה באלימות במשפחה הקורית בעיקר בתקופת מגפת הקורונה (שהתרחשה בתקופת צילומי העונה).

 פרקים שהושפעו מאירועים אמיתיים 
רוב פרקי הסדרה מבוססים על פשעים שהתרחשו במציאות. אולם, שמות הדמויות וחלקים מהעלילה שונו בהתאם. רשימה מלאה של פרקים מסוג זה ניתן למצוא כאן.

להלן כמה דוגמאות:
 פרק שהיווה אזכור לזמר מייקל ג'קסון ולאישומים נגדו במעשים מגונים בילדים.
 מקרה שמבוסס על הרוצחים ליאופולד ולוב.
 רצח של ילדה דוגמנית, מבוסס על המקרה של ג'ונבנה רמזי.
 רצח של זונה על ידי דריסה, מבוסס על מחקרים ותלונות על אלימות במשחקי מחשב.
 פרק שמבוסס על סיפורה של , אירוע תקשורתי שעסק באישה שנכנסה לתרדמת ובן זוגה נלחם משפטית בהוריה על מנת לנתקה מהמכשירים.
 פרק המבוסס על המקרה של ג'סטין ברי אודות נער בגיל העשרה שהפך לפדופיל וניהל אתר שהכיל פורנו קטינים ברשת.
 פרק שמבוסס על הטבח בתיכון קולומביין.
 מקרה שמבוסס על רציחותיה של איילין וורנוס, זונה שהפכה לרוצחת גברים סדרתית ופעלה בסוף שנות ה-80.
 פרק שמבוסס על רצח משפחת ווטס (אירוע שנעשה עליו הסרט הדוקומנטרי "רצח אמריקאי" בנטפליקס).
 פרק שמבוסס על המקרה של טרווה ת'ורנברי אודות אישה בשנות ה-20 לחייה שהתחזתה לתלמידת תיכון וחייתה במשפחות אמנה במרמה.
 אישה טרנסג'נדרית שהפכה קורבן לתקיפה מינית.
 פרק שמבוסס על סיפורו של דייוויד ריימר שנולד כזכר, אך בגלל הליך מילה כושל, הוסר חלק מאיבר מינו והוריו (בעצת פסיכולוג המשפחה) גידלו אותו כילדה עד גיל 15.
 נערה שבדתה תקיפה מינית בבית מלון - מבוסס על פרשת האונס המזויף בדיסניוורלד משנות ה-90.
 מקרה בהשראת האלימות על רקע כבוד המשפחה בחברה המוסלמית.
 פרק שמבוסס על ג'ים ג'ונס וקהילת "ג'ונסטאון" שהקים שכל חבריה ביצעו התאבדות המונית.
 פרק שמבוסס על פעולות הטרור האקולוגי של החזית לשחרור כדור הארץ.
 פרק שמבוסס על התאבדותו בשידור חי בטלוויזיה של רוברט דווייר.
 פרק שמבוסס על פרשה לפיה במאי הסרטים הארווי ויינסטין הורשע באונס והטרדות מיניות והגבירה את תופעת ה-Me Too.
 פרק שמבוסס על דקירות הסלנדרמן משנת 2014.

 גרסאות אחרות 
"חוק וסדר: מחלקת חקירות שטח" - (Закон и порядок: отдел оперативных расследований) הגרסה הרוסית לסדרה האמריקאית "חוק וסדר: מדור מיוחד" המשודרת מ-2007 עד היום.

פרסים
פרסקטגוריהAmerican Cinema Editors Eddie Awardsהעריכה הטובה ביותר בפרק באורך מלא בסדרת טלוויזיההעריכה הטובה ביותר בפרק באורך מלא בסדרת טלוויזיה בערוץ מסחריהעריכה הטובה ביותר בפרק באורך מלא בסדרת טלוויזיה בערוץ מסחריהעריכה הטובה ביותר בפרק באורך מלא בסדרת טלוויזיה בערוץ מסחריAmerican Latino Media Arts AwardOutstanding Script for a Television Drama or ComedyOutstanding Writing for a Television SeriesFavorite TV Actorהאגודה האמריקאית למלחינים, מחברים ומוציאים לאורמוזיקה בסדרת טלוויזיהמוזיקה בסדרת טלוויזיהHollywood Creative AllianceBest Actress in a Broadcast Network or Cable Series, DramaBest Broadcast Network Series, DramaBest Broadcast Network Series, DramaBest Guest Actor in a Drama SeriesBest Broadcast Network Drama SeriesBest Actress in a Broadcast Network or Cable Drama SeriesBest Directing in a Broadcast Network or Cable Drama SeriesBest Writing in a Broadcast Network or Cable Drama Seriesפרסי BMIמוזיקה בטלוויזיהמוזיקה בטלוויזיהמוזיקה בטלוויזיהמוזיקה בטלוויזיהמוזיקה בטלוויזיהמוזיקה בטלוויזיהמוזיקה בטלוויזיהמוזיקה בטלוויזיהמוזיקה בטלוויזיהמוזיקה בטלוויזיהפרס אדגרהפרק הטוב ביותר בסדרת טלוויזיההפרק הטוב ביותר בסדרת טלוויזיההפרק הטוב ביותר בסדרת טלוויזיההפרק הטוב ביותר בסדרת טלוויזיההפרק הטוב ביותר בסדרת טלוויזיההפרק הטוב ביותר בסדרת טלוויזיההפרק הטוב ביותר בסדרת טלוויזיההפרק הטוב ביותר בסדרת טלוויזיההפרק הטוב ביותר בסדרת טלוויזיההפרק הטוב ביותר בסדרת טלוויזיההפרק הטוב ביותר בסדרת טלוויזיההפרק הטוב ביותר בסדרת טלוויזיהפרס הסביבה לתקשורתTurner AwardTelevision Episodic – Dramaפרסי התקשורת של הליגה ההומו-לסבית נגד השמצההפרק הטוב ביותר בסדרת טלוויזיההפרק הטוב ביותר בסדרת טלוויזיההפרק הטוב ביותר בסדרת טלוויזיההפרק הטוב ביותר בסדרת טלוויזיההפרק הטוב ביותר בסדרת טלוויזיהMotion Picture Sound EditorsBest Sound Editing – Television Episodic – Dialogue & ADRBest Sound Editing in Television Short Form – Dialogue and Automated Dialogue Replacementפרס גרייסיOutstanding Lead Actor – Drama SeriesOutstanding Drama SeriesOutstanding Female Lead – DramaOutstanding Female Actor in a Leading Role in a DramaActress in a Leading Role – Dramaפרסי אימג'ןBest Primetime ProgramBest Actor – TelevisionBest Primetime Television Program – Drama or ComedyBest Actor – TelevisionBest Primetime Television Program – DramaBest Supporting Actor – TelevisionBest Primetime Television Program – DramaBest Supporting Actor – TelevisionBest Primetime Program – DramaBest Supporting Actor – TelevisionBest Supporting Actress – TelevisionBest Director – TelevisionBest Supporting Actor – Television (Drama)Best Supporting Actress – Television (Drama)Best Director – TelevisionBest Drama Seriesפרס NAACP Imageההופעה הטובה ביותר של שחקן משני בסדרת דרמהההופעה הטובה ביותר של שחקנית משנית בסדרת דרמהההופעה הטובה ביותר של שחקנית משנית בסדרת דרמהההופעה הטובה ביותר של שחקנית משנית בסדרת דרמהההופעה הטובה ביותר של שחקן משני בסדרת דרמהההופעה הטובה ביותר של שחקנית משנית בסדרת דרמהOutstanding Directing in a Drama Seriesההופעה הטובה ביותר של שחקן משני בסדרת דרמהOutstanding Drama SeriesOutstanding Writing in a Drama SeriesOutstanding Drama Seriesההופעה הטובה ביותר של שחקן משני בסדרת דרמהההופעה הטובה ביותר של שחקנית משנית בסדרת דרמהOutstanding Writing in a Drama Seriesפרס בחירת הקהלFavorite TV Dramatic SeriesFavorite TV Dramatic SeriesFavorite TV Dramatic SeriesFavorite Scene Stealing StarFavorite Female TV StarFavorite Scene Stealing Guest StarFavorite Scene Stealing Guest StarFavorite TV Drama ActressFavorite TV Crime DramaFavorite TV Crime FighterFavorite Dramatic TV ActressFavorite TV Crime Drama ActressFavorite TV Crime DramaFavorite TV Crime Drama ActressThe Drama TV Star of 2018The Bingeworthy Show of 2019The Drama Show of 2020The Drama TV Star of 2020The Female TV Star of 2020The Show of 2021The Drama Show of 2021The Drama TV Star of 2021The Female TV Star of 2021The Drama Show of 2022The Drama TV Star of 2022The Female TV Star of 2022The Male TV Star of 2022The Show of the YearThe Drama Show of the YearThe Drama TV Star of the YearThe Female TV Star of the YearEntertainment Industries CouncilTV Prime Time Drama Series Episodeפרק טלוויזיה של סדרת דרמהפרק טלוויזיה של סדרת דרמהפרק טלוויזיה של סדרת דרמהפרק טלוויזיה של סדרת דרמהפרק טלוויזיה של סדרת דרמהפרק טלוויזיה של סדרת דרמהפרק טלוויזיה של סדרת דרמהפרק טלוויזיה של סדרת דרמהפרק טלוויזיה של סדרת דרמהפרק טלוויזיה של סדרת דרמההופעה בפרק טלוויזיה של סדרת דרמההופעה בפרק טלוויזיה של סדרת דרמהפרק טלוויזיה של סדרת דרמהפרק טלוויזיה של סדרת דרמהפרק טלוויזיה של סדרת דרמהפרק טלוויזיה של סדרת דרמהפרק טלוויזיה של סדרת דרמהפרק טלוויזיה של סדרת דרמהPerformance in a Drama Series EpisodePerformance in a Drama Series EpisodePerformance in a Drama Series EpisodeBipolar Disorder AwardMental Health AwardDrama Series EpisodePerformance in a Drama Series EpisodeDrama Series Episode – Mental HealthPerformance in a Drama Series EpisodePerformance in a Drama Series EpisodeDrama Series Episode – Mental HealthDrama Series Episode – Substance UsePerformance in a Drama Series EpisodeDrama Series Episode – Substance UsePerformance in a Drama Series EpisodeDrama Series Episode – Mental HealthDrama Series Episode – Mental HealthDrama Multi-Episode Storyline – Mental HealthFemale Performance in a Drama Series Multi-Episode StorylineDrama Series Episode – Mental Healthפרס סטלייטBest Performance by an Actress in a Series, DramaBest Television Series, DramaOutstanding Guest Starפרס גילדת שחקני המסךההופעה הטובה ביותר של שחקנית בסדרת דרמהההופעה הטובה ביותר של שחקנית בסדרת דרמהההופעה הטובה ביותר של שחקנית בסדרת דרמהההופעה הטובה ביותר של שחקנית בסדרת דרמהההופעה הטובה ביותר של שחקנית בסדרת דרמהההופעה הטובה ביותר של שחקנית בסדרת דרמהTV Guide AwardsFavorite New SeriesFavorite Actress in a New SeriesFavorite ActressFavorite Actressפרס גילדת הכותבים של אמריקההפרק הטוב ביותר בסדרת טלוויזיההפרק הטוב ביותר בסדרת טלוויזיהYoung Artist AwardsBest Performance in a TV Drama Series – Guest Starring Young ActorBest Performance in a TV Drama Series – Guest Starring Young ActorBest Performance in a TV Series – Guest Starring Young Actor 14–17Best Performance in a TV Series – Guest Starring Young Actress Ten and UnderBest Performance in a TV Series – Guest Starring Young Actress (14–21)Best Performance in a TV Series – Guest Starring Young Actress (14–21)Best Performance in a TV Series – Guest Starring Teen ActressBest Performance in a TV Series – Guest Starring Young Actress

ראו גם
חוק וסדר: כוונה פלילית
חוק וסדר: משפט וצדק
חוק וסדר כוונה פלילית: טורונטו
חוק וסדר: לוס אנג'לס
חוק וסדר: פשע מאורגן

 קישורים חיצוניים 



 פרקים מלאים, חוק וסדר: מדור מיוחד, אתר כאן

הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חוק וסדר
קטגוריה:סדרות משטרה ופשע
קטגוריה:סדרות ספין-אוף אמריקאיות
קטגוריה:תוכניות טלוויזיה שמתרחשות בניו יורק
קטגוריה:סדרות טלוויזיה אמריקאיות שעלו לשידור בשנת 1999